Agora llevo más de 100 tweets y la verdá ye que paezme una ferramienta dinámica, fácil, prestosa y entretenía. La microrrede n'asturianu ya ta medrando cada día, amestandose usuarios nuevos como pasó na bloguesfera. Pues facete siguidor de la xente que te interesa lleer, que bien pue ser un collaciu tuyu o el ciclista que tas siguiendo nel  Tour de Francia. Pues enterate el día enantes que que va a atacar nel Tourmalet, que pide perdón dende la habitación o que ta doloríu de la última caida. Asina mismo pues siguir a futbolistes campeones del mundu y ver una semeya de la copa, nel vestuariu, 15 minutos dempués de la ceremonia d'entrega o saber que siente el to cantante preferíu xusto enantes de salir del camerinu a enfrentase a 20.000 persones. Pues saber que faen los tos collacios o como se sienten y sobre too pues comunicate y expresate con  llibertá.